b'\n_START_ARTICLE_\nMaurice Wilkins\n_START_SECTION_\n\xc5\xbdivljenje\n_START_PARAGRAPH_\nRodil se je v Pongaroi na Novi Zelandiji, njegov o\xc4\x8de je bil po poklicu zdravnik. Njegovi predniki po o\xc4\x8detovi strani so bili iz Dublina, ko je bil Maurice star \xc5\xa1est let, pa se je dru\xc5\xbeina preselila v Birmingham v Angliji, kjer se je izobra\xc5\xbeeval._NEWLINE_Bil je dvakrat poro\xc4\x8den, v prvem zakonu je imel enega otroka. Leta 1959 se je drugi\xc4\x8d poro\xc4\x8dil, z \xc5\xbeeno Patricio Ann Chidgey sta imela \xc5\xa1tiri otroke: Sarah, George, Emily in William. Leta 2003 je objavil avtobiografijo z naslovom Tretji mo\xc5\xbe dvojnega helixa (angle\xc5\xa1ko The Third Man of the Double Helix).'